RAGNI DI SELEBES 355 



versus sensim paullo angustatum, apice repentius angustato et 

 acuminato, tuberculis minutis ad coxas praeditum; laeve, niti- 

 dum, parce pilosum. Mandibulae fortes, directae, duplo lon- 

 giores .quam latiores , crassitie femorum anticorum , apicem versus 

 parum angustatae (a latere visae conicae), ad basin, in angulo 

 exteriore , in costam brevem apice acuminatam elevatae ; laeves , 

 nitidissimae , parum pilosae. Sulcus unguicularis antice dentibus 

 4 parvis , postice quoque 4-5 dentibus armatus , quorum intimus 

 sat magnus est, reliqui minuti; unguis fortis , curvatus , brevior. 

 Maxillae breves, sub-rotundatae , apice et intus tamen truncatae; 

 labium transversum , apicem rotundatum versus angustatum. 

 Palpi breves et graciles. Pedes mediocres, spinis sat multis ar- 

 mati, praesertim in femoribus et tibiis pedum anticorum; fe- 

 mora anteriora femoribus sequentibus paene duplo crassiora; 

 4. 1 paris pedes cephalothorace circiter 2 3 / 5 longiores sunt. Ab- 

 domen breviter ellipticum vel sub-ovatum, antice utrinque tamen 

 leviter retusum, parum altum, cephalothoracis partem thoracicam 

 abscondens; supra planum, scutum sub-coriaceum nitidum spar- 

 sim pilosum formans, quod 11 cicatrices marginales et 4 cen- 

 trales habet, omnes sat parvas et simplicissimas, circulo vel 

 2-3 circulis punctorum impressorum circumdatas: cicatrix mar- 

 ginane media antica circulis tribus punctorum circumdata est, 

 duae vel tres utrinque sequentes circulis ejusmodi binis, reliquae 

 omnes circulo singulo; cicatrices centrales aream aeque circiter 

 longam atque latam, antice parum angustiorem quam postice 

 occupant. Costis latis omnium humillimis superficies dorsi in 

 areas 15 divisa est, suam quamque cicatricem punctis circum- 

 datam continentes. Venter non granulosus, impresso-punctatus, 

 sub-plicatus, nitidus, parce pubescens, ad marginem corona ci- 

 catricium ad partem majorum, rotundatorum et in medio linea 

 impressa praeditarum circumdatus, cicatrici laterali primo reli- 

 quis majore magisque complicata. Vulva ex procursu parvo, 

 sub-triangulo , in apice acuminato, nitido, retro curvato et di- 

 recto, et ex tuberculo parvo utrinque ad basin ejus constare 

 videtur. Mamillae breves, conniventes, non parum ante margi- 

 nem posticum ventris sitae. 



